- 2016-ի բյուջեի քննարկումներից կարծես պարզ է դառնում, որ սոցիալական լարվածությունը շարունակելու է օրակարգային հարցերից մեկը մնալ նաև հաջորդ տարի: Իշխող կուսակցությունը պահուստային ի՞նչ ծրագրեր ունի, որոնցով հնարավոր կլինի փոքր-ինչ մեղմել այդ լարվածությունը: Հնարավոր կլինի՞ արդյոք ինչ-որ չափով կանխել ճգնաժամի հասած սոցիալական լարվածությունը, արտագաղթը և հնարավորություն ստեղծել, որ մանր ու միջին բիզնեսը զարգանա, որպեսզի մարդիկ կարողանան սեփական երկրում արժանապատիվ ու բարեկեցիկ ապրելու իրավունք իրացնել: Ի վերջո, դա է ամենակարևոր հարցը: